cyanic-selkie/wikianc huggingface dataset:
Πίνακας Τζακόμπι
Αντίστροφος
Εξυπακούεται ότι η (βαθμωτή) αντίστροφη της ορίζουσας Τζακόμπι ενός μετασχηματισμού είναι η ορίζουσα Τζακόμπι του αντίστροφου μετασχηματισμού.
Δυναμικά Συστήματα
Έστω ένα δυναμικό σύστημα της μορφής, όπου \dot{x} είναι η χρονική παράγωγος του x, και η είναι συνεχής και παραγωγίσιμη. Αν η f(x_0)=0, τότε x_0 είναι ένα στάσιμο σημείο (επίσης ονομάζεται σταθερό σημείο). Η συμπεριφορά του συστήματος κοντά στο σταθερό σημείο σχετίζεται με τις ιδιοτιμές του J_f(x_0), ο πίνακας Τζακόμπι της f στο σταθερό σημείο. Συγκεκριμένα, αν οι όλες οι ιδιοτιμές έχουν ένα αρνητικό μέρος, τότε το σύστημα είναι σταθερό στο λειτουργικό σημείο, εάν οποιαδήποτε έχει ένα θετικό πραγματικό μέρος, τότε το σημείο είναι μη σταθερό.
Μέθοδος του Νεύτωνα
Ένα σύστημα μη γραμμικών εξισώσεων μπορεί να λυθεί επαναληπτικά από τη Μέθοδο του Νεύτωνα. Αυτή η μέθοδος χρησιμοποιεί τον πίνακα Τζακόμπι του συστήματος εξισώσεων.
Παρακάτω είναι ο αναλυτικός κώδικας στο MATLAB (παρόλο που υπάρχει ενσωματωμένη εντολή)
function s = jacobian(f, x, tol) % f is a multivariable function handle, x is a starting point if nargin == 2 tol = 10^(-5); end while 1 % if x and f(x) are row vectors, we need transpose operations here y = x' - jacob(f, x)\f(x)';            % get the next point if norm(f(y))<tol                      % check error tolerate s = y'; return; end x = y'; end
function j = jacob(f, x)				% approximately calculate Jacobian matrix k = length(x); j = zeros(k, k); for m = 1: k       x2 = x;        x2(m) =x(m)+0.001; j(m, :) = 1000*(f(x2)-f(x));    	% partial derivatives in m-th row end
Ορίζουσα Τζακόμπι
Η ορίζουσα Τζακόμπι σε ένα δεδομένο σημείο δίνει σημαντικές πληροφορίες σχετικά με τη συμπεριφορά της f κοντά σε εκείνο το σημείο. Για παράδειγμα, η συνεχής παραγωγίσιμη συνάρτηση f είναι αντιστρέψιμη κοντά σε ένα σημείο, εάν η ορίζουσα Τζακόμπι στο \mathbf{p} δεν είναι μηδενική. Αυτό είναι το θεώρημα της αντίστροφης συνάρτησης.
Επιπλέον, αν η ορίζουσα στο \mathbf{p} είναι θετική, τότε η \mathbf{f} διατηρεί προσανατολισμό κοντά στο \mathbf{p}. Εάν είναι αρνητική, η F αντιστρέφει τον προσανατολισμό. Η απόλυτη τιμή της ορίζουσας  Τζακόμπι στο \mathbf{p} μας δίνει τον παράγοντα με τον οποίο η συνάρτηση f επεκτείνεται ή συρρικνώνεται κοντά στο \mathbf{p}. Αυτός είναι ο λόγος που αυτό συμβαίνει στο γενικό κανόνα αντικατάστασης.
Χρήσεις
Η ορίζουσα Τζακόμπι χρησιμοποιείται στην Ολοκλήρωση με αντικατάσταση κατά τον υπολογισμό ενός  πολλαπλού ολοκληρώματος μιας συνάρτησης. Η ορίζουσα μπορεί επίσης να χρησιμοποιηθεί για την επίλυση διαφορικών εξισώσεων στο Σημείο Ισορροπίας ή για προσεγγιστικές λύσεις κοντά σε ένα Σημείο Ισορροπίας.
Παραδείγματα
Παράδειγμα 1.
Ο μετασχηματισμός από το σύστημα σφαιρικών συντεταγμένων ' στο Καρτεσιανό σύστημα συντεταγμένων ', δίνεται από τη συνάρτηση  με συνιστώσες:
Ο πίνακας Τζακόμπι για αυτή την αλλαγή συντεταγμένων είναι
Η ορίζουσα Τζακόμπι είναι . Σαν παράδειγμα επειδή ' αυτή η ορίζουσα σημαίνει ότι το στοιχείο διαφορικού όγκου '. Ωστόσο, αυτή η ορίζουσα διαφέρει ανάλογα με τις συντεταγμένες. Για να αποφύγουμε τη διακύμανση οι νέες συντεταγμένες μπορούν να οριστούν ως Τώρα η ορίζουσα ισούται με 1 και το στοιχείο όγκου γίνεται.
Παράδειγμα 2.
Ο πίνακας Τζακόμπι της συνάρτησης με συνιστώσες
είναι
Αυτό το παράδειγμα δείχνει ότι ο πίνακας δε χρειάζεται να είναι τετραγωνικός.
Παράδειγμα 3.
Η ορίζουσα Τζακόμπι ισούται με r.
Αυτό δείχνει πώς ένα ολοκλήρωμα στο Καρτεσιανό σύστημα συντεταγμένων μετασχηματίζεται σε ολοκλήρωμα του πολικού συστήματος συντεταγμένων:
Παράδειγμα 4.
Η ορίζουσα Τζακόμπι της συνάρτησης με συνιστώσες
Από το παραπάνω βλέπουμε ότι η F αντιστρέφει τον προσανατολισμό κοντά στα σημεία όπου x1 και x2 έχουν το ίδιο πρόσημο; η συνάρτηση είναι αντιστρέψιμη παντού εκτός από σημεία όπου x_1=0 ή x_2=0 Διαισθητικά, αν ξεκινήσουμε με ένα μικροσκοπικό αντικείμενο κοντά στο σημείο (1,1,1) και εφαρμόσουμε την f σε αυτό το αντικείμενο, θα πάρουμε ένα σύνολο αντικειμένων με περίπου 40 φορές τον όγκο του αρχικού αντικειμένου.
Μάρβιν Τζόουνς (καλαθοσφαίριση)
Ο Μάρβιν Ζερμέιν Τζόουνς (αγγλικά: Marvin Jermaine Jones, γενν. 8 Οκτωβρίου 1993) είναι Αμερικανός επαγγελματίας καλαθοσφαιριστής, ο οποίος αγωνίζεται ως σέντερ για την Χαποέλ Χολόν.
Επαγγελματική σταδιοδρομία
Η πρώτη του ομάδα στην Ευρώπη ήταν ο Κολοσσός Ρόδου της ελληνικής Basket League. Με τον Κολοσσό, είχε μέσο όρο 10.4 πόντους, 6.2 ριμπάουντ και 1 τάπα ανά αγώνα.
Στις 15 Ιουνίου του 2018, υπέγραψε διετές συμβόλαιο με τη σλοβενική Ολίμπια.
Στις 14 Αυγούστου 2019, εντάχθηκε στην τουρκική Σοκάρ Πετκίμ.
Στις 15 Νοεμβρίου 2019, εντάχθηκε στην σλοβενική Κρκα.
Στις 28 Ιανουαρίου 2020, εντάχθηκε στον Προμηθέα Πατρών, όπου αντικατέστησε τον Αμερικανό Οκτάβιους Έλις.
Στις 17 Ιουλίου 2020, ανακοινώθηκε η απόκτησή του από το Περιστέρι, με συμβόλαιο 1+1 χρόνων.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Σέντερ Κατηγορία:Καλαθοσφαιριστές Κολοσσού Ρόδου Κατηγορία:Καλαθοσφαιριστές Α1 Εθνικής Ελλάδας Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές Ολύμπια Λιουμπλιάνας Κατηγορία:Καλαθοσφαιριστές Αδριατικής Λίγκας Κατηγορία:Καλαθοσφαιριστές ΚΚ Κρκα Κατηγορία:Καλαθοσφαιριστές Προμηθέα Πατρών Κατηγορία:Καλαθοσφαιριστές Περιστερίου Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές Χαπόελ Χολόν Μ.Κ. Κατηγορία:Καλαθοσφαιριστές Πρωταθλήματος Ισραήλ
Κατάλογος ποταμών της Ελλάδας
Πηγές
ποταμων της ελλαδας
Ηρόδοτος (αποσαφήνιση)
Εκτός από τον Ηρόδοτο, τον αποκαλούμενο και «πατέρα» της Ιστορίας, άλλα επιφανή πρόσωπα στην αρχαιότητα που έφεραν ίδιο όνομα υπήρξαν οι:
Επίσης, προς τιμή του ιστορικού Ηροδότου, ονομάσθηκαν:
Κατηγορία:Αποσαφηνίσεις ονομάτων
16 Φεβρουαρίου
Δεκέμβριος | Ιανουάριος | Φεβρουάριος | Μάρτιος | Απρίλιος
Η 16η Φεβρουαρίου είναι η 47η μέρα του έτους κατά το Γρηγοριανό ημερολόγιο. Υπολείπονται 319 μέρες (320 σε δίσεκτα έτη).
Ορθόδοξη Εκκλησία
Κατηγορία:Ημέρες του έτους
Κρις Κορνέλ
Ο Κρίστοφερ Τζον Κορνέλ (Christopher John Cornell, 20 Ιουλίου 1964 - 18 Μαΐου 2017) ήταν Αμερικανός τραγουδιστής, τραγουδοποιός και μουσικός, γνωστός ως ο κύριος τραγουδιστής και κιθαρίστας των ροκ συγκροτημάτων Soundgarden και Audioslave καθώς και για τα πολλά σόλο του έργα και συνεισφορές. Ο Κορνέλ ήταν επίσης ο ιδρυτής και ο frontman των Temple of the Dog, ένα συγκρότημα αφιερωμένο στον πρώην φίλο του Andrew Wood.
Ο Κορνέλ θεωρείται ένας από τους κύριους αρχιτέκτονες του κινήματος grunge της δεκαετίας του 1990 και είναι γνωστός για την εκτεταμένη καριέρα του ως τραγουδοποιός, το φάσμα των σχεδόν τεσσάρων οκτάβων και την ισχυρή τεχνική φωνή του. Κυκλοφόρησε τέσσερα σόλο άλμπουμ, Euphoria Morning (1999), Carry On (2007), Scream (2009) και Higher Truth (2015). το άλμπουμ Songbook (2011) · και δύο συλλογές, The Roads We Choose (2007) και Chris Cornell (2018), το τελευταίο κυκλοφόρησε μετά τον θάνατο. Το τραγούδι του "The Keeper", το οποίο εμφανίστηκε στην ταινία Machine Gun Preacher το 2011, ήταν υποψήφιο για την Χρυσή Σφαίρα, και συν-έγραψε και ερμήνευσε το "You Know My Name", το θεματικό τραγούδι της ταινίας James Bond το 2006 Casino Royale. Η τελευταία σόλο κυκλοφορία του πριν από το θάνατό του ήταν το φιλανθρωπικό σινγκλ "The Promise", γραμμένο για τα τελικά credits για την ταινία του 2016 με το ίδιο όνομα.
Σε ολόκληρη την καριέρα του, ο Κορνέλ πούλησε 14,8 εκατομμύρια άλμπουμ, 8,8 εκατομμύρια ψηφιακά τραγούδια και 300 εκατομμύρια ροές ήχου κατ 'απαίτηση μόνο στις ΗΠΑ, καθώς και πάνω από 30 εκατομμύρια δίσκους παγκοσμίως. Προτάθηκε για 16 Grammy Awards, κερδίζοντας τα τρία. Ψηφίστηκε "Rock's Greatest Singer" από τους αναγνώστες του Guitar World, και κατατάχθηκε Νο. 4 στη λίστα των "Top 100 Vocalists της Heavy Metal" από το Hit Parader, Νούμερο 9 στη λίστα των "Καλύτερων κορυφαίων τραγουδιστών όλων των εποχών" από τους Rolling Stone, και Νο. 12 στο "22 Greatest Voices in Music" του MTV.
Ο Κορνέλ έπασχε από κατάθλιψη το μεγαλύτερο μέρος της ζωής του. Βρέθηκε νεκρός στο δωμάτιό του στο Ντιτρόιτ τις πρώτες πρωινές ώρες στις 18 Μαΐου 2017, αφού έπαιξε σε μια συναυλία των Soundgarden μια ώρα νωρίτερα στο Fox Theatre. Ο θάνατός του κρίθηκε αυτοκτονία δια απαγχονισμού.
Παραπομπές
Κατηγορία:Αμερικανοί τραγουδιστές Κατηγορία:Ροκ μουσικοί Κατηγορία:Αμερικανοί κιθαρίστες Κατηγορία:Αμερικανοί τραγουδοποιοί Κατηγορία:Μέλη των Soundgarden Κατηγορία:Μουσικοί της εναλλακτικής ροκ
Αξιός ΙΙΙ (συνοδό στόλου)
Αξιός ΙΙΙ (Συνοδό στόλου) / Α-464
Πρώην γερμανικό COBURG. Το πλοίο έχει δυνατότητα εφοδιασμού με καύσιμα, λιπαντικά, καθώς και να παρέχει συνεργική υποστήριξη. Στην ενέργεια στις 9 Ιουλίου 1968. Παραχωρήθηκε στο Ελληνικό Ναυτικό στο πλαίσιο της γερμανικής στρατιωτικής βοήθειας τον Σεπτέμβριο του 1991. Ιδίου τύπου πλοίο Αλιάκμων ΙΙΙ. Το πλοίο είχε μεταφορική ικανότητα 1.100 τόνους.
Βιβλιογραφία
Κατηγορία:Ελληνικά πλοία Συνοδείας Στόλου
Ζοακίμ Ραφαέλ Μπράνκο
Ο Ζοακίμ Ραφαέλ Μπράνκο (Joaquim Rafael Branco) είναι πολιτικός από το Σάο Τομέ και Πρίνσιπε, αρχηγός του κόμματος Κίνημα για την Απελευθέρωση του Σάο Τομέ και Πρίνσιπε/Σοσιαλδημοκρατικό Κόμμα (MLSTP/PSD).
Βιογραφία
Γεννήθηκε το 1953. Υπηρέτησε στο αξίωμα του Υπουργού Εξωτερικών την περίοδο από το 2000 ως το 2001. Τον Ιούλιο του 2003 ανέλαβε Υπουργός Δημοσίων Έργων. Την ίδια περίοδο τέθηκε υπό κράτηση από το στρατό κατά το σύντομο πραξικόπημα που ήταν επιτυχημένο και οδήγησε στην ανατροπή της κυβέρνησης. Νέος ισχυρός άνδρας της χώρας έγινε ο Φερνάντο Περέιρα.
Πρωθυπουργία
Έπειτα από την ήττα του πρωθυπουργού Πατρίς Τροβοάντα με πρόταση μομφής κατά της κυβέρνησής του, το Μάιο του 2008, ο Πρόεδρος Φραντίκε ντε Μενέζες ζήτησε από το κόμμα MLSTP/PSD, το οποίο ήταν τότε στην Αντιπολίτευση, να σχηματίσει νέα κυβέρνηση. Στις 23 Ιουνίου του 2008 ανέλαβε νέος Πρωθυπουργός ο Μπράνκο. Το κόμμα του Τροβοάντα Ανεξάρτητη Δημοκρατική Δράση (ADI) κατήγγειλε το διορισμό του Μενέζες στην πρωθυπουργία ως αντισυνταγματική Το κόμμα του Μπράνκο ηττήθηκε στις βουλευτικές εκλογές που διενεργήθηκαν την 1η Αυγούστου 2010, καθώς έμεινε στις 21 έδρες, επί συνόλου 55 στο κοινοβούλιο.
Still Alice: Κάθε Στιγμή Μετράει
Το Still Alice: Κάθε Στιγμή Μετράει (αγγλικά: Still Alice) είναι αμερικανική δραματική ταινία παραγωγής 2014 σε σκηνοθεσία και σενάριο των Ρίτσαρντ Γκλέιτζερ και Γουός Γουεστμόρλαντ. Η ταινία είναι βασισμένη στο ομότιτλο μυθιστόρημα της Λίζα Τζένοβα. Πρωταγωνιστεί η Τζούλιαν Μουρ στο ρόλο της Άλις, μιας καθηγήτριας γλωσσολογίας που παρουσιάζει τα πρώτα συμπτώματα της νόσου Αλτσχάιμερ. Το καστ συμπληρώνουν οι Άλεκ Μπάλντουιν, Κρίστεν Στιούαρτ, Κέιτ Μπόσγουορθ και Χάντερ Πάρις.
Η παγκόσμια πρεμιέρα της ταινίας πραγματοποιήθηκε στο Διεθνές Φεστιβάλ Κινηματογράφου του Τορόντο στις 8 Σεπτεμβρίου 2014 και κυκλοφόρησε στους κινηματογράφους των Ηνωμένων Πολιτειών στις 5 Δεκεμβρίου 2014. Απέσπασε εξαιρετικά σχόλια από τους κριτικούς με τους περισσότερους να επαινούν την ερμηνεία της Μουρ, η οποία βραβεύτηκε με Όσκαρ Α' Γυναικείου Ρόλου , Χρυσή Σφαίρα Α' Γυναικείου Ρόλου - Δράμα , Screen Actors Guild Award Καλύτερης Γυναικείας Ερμηνείας σε Πρωταγωνιστικό Ρόλο και BAFTA Α' Γυναικείου Ρόλου.
Πλοκή
Η Δόκτωρ Άλις Χάουλαντ, καθηγήτρια γλωσσολογίας, μητέρα τριών παιδιών και σύζυγος του Τζον Χάουλαντ, μαθαίνει ότι βρίσκεται στα πρώτα στάδια της νόσου Αλτσχάιμερ. Αφού ανακαλύπτει ότι το κληρονόμησε γενετικά από τον πατέρα της, τα παιδιά της κάνουν το τεστ για να δουν αν η αρρώστια έχει περάσει και σε αυτά. Η μεγάλη κόρη της, η Άννα, βγαίνει θετική στο τεστ. Η Άννα εγκυμονεί δίδυμα αλλά στα βρέφη δεν έχει περάσει το γονίδιο. Η μικρή κόρη της Άλις αποφασίζει να μην κάνει το τεστ.
Η Άλις ανησυχεί και φοβάται για το μέλλον της και πως θα επηρεάσει τους γύρω της. Γι' αυτό ξεκινάει να απομνημονεύει τυχαίες λέξεις τις οποίες γράφει σε ένα πίνακα και αποθηκεύει σημαντικές προσωπικές ερωτήσεις στο τηλέφωνό της τις οποίες φροντίζει να απαντάει κάθε πρωί. Στο τέλος υπάρχει ένα μήνυμα που της λέει να πάει να δει ένα βίντεο που τράβηξε το οποίο την καθοδηγεί να αυτοκτονήσει με υπνωτικά χάπια αν δεν μπορέσει να απαντήσει αυτές τις ερωτήσεις. Η αρρώστια της Άλις χειροτερεύει, ενώ οι σχέσεις της με την οικογένεια γίνονται τεταμένες με προβλήματα να παρουσιάζονται από διαφορετικές κατευθύνσεις όπως την απώλεια της ακαδημαϊκής της θέσης, τις υψηλές εργασιακές απαιτήσεις του συζύγου της, τις δικές της συνεχώς αυξανόμενες ανάγκες και η αποτυχημένη υποκριτική καριέρα της κόρης της Λίντια. Η Άλις είναι σε θέση να παρακολουθήσει ένα συνέδριο Αλτσχάιμερ όπου και δίνει μία συγκινητική ομιλία σχετική με τις δυσκολίες που περνάει. Με το πέρασμα πολλών μηνών, η αρρώστια της αρχίζει να της δημιουργεί όλο και περισσότερο προβλήματα και η Άλις δεν μπορεί πια να απαντήσει στις ερωτήσεις της. Περισσότερο άγχος της προκαλεί το γεγονός όταν ο σύζυγός της ανακοινώνει ότι πρέπει να μετακομίσουν στη Μινεσότα.
Μετά από μια συνομιλία της με τη Λίντια, η Άλις προσπαθεί να ανοίξει ένα φάκελο στον υπολογιστή που της έστειλε η κόρη της αλλά τελικά ανοίγει το βίντεο που τράβηξε για τον εαυτό της. Έχοντας προχωρήσει και άλλο η ασθένειά της, ακολουθεί τις οδηγίες του βίντεο, βρίσκει τα χάπια και πηγαίνει στο μπάνιο. Ρίχνει τα χάπια στην παλάμη της όταν η μπροστινή πόρτα του σπιτιού ανοίγεται ξαφνικά από την οικονόμο της. Τα χάπια πέφτουν στο πάτωμα τερματίζοντας την πιθανότητα να αυτοκτονήσει.
Ο Τζον αποφασίζει τελικά να μετακομίσουν στη Μινεσότα ενώ η Λίντια αφήνει το σπίτι της στην Καλιφόρνια για να φροντίσει τη μητέρα της. Η Λίντια διαβάζει στην Άλις ένα τμήμα του θεατρικού Ο Θεός Ξέχασε τον Παράδεισο (Angels in America) και όταν τη ρωτάει το νόημα του έργου, η Άλις, τώρα μόλις και μετά βίας καταφέρνει να σχηματίσει λέξεις, καταφέρνει να πει μία: αγάπη.
Box office
Με προϋπολογισμό 5.000.000 δολάρια, η ταινία Still Alice: Κάθε Στιγμή Μετράει έκανε άνοιγμα τριημέρου σε περιορισμένο κύκλωμα αιθουσών στην 32η θέση με 197.000 δολάρια. Οι συνολικές εισπράξεις στο αμερικανικό box office έφτασαν τα 18,7 εκατομμύρια δολάρια και στον υπόλοιπο κόσμο συγκέντρωσε 26 εκατομμύρια δολάρια. Παγκοσμίως απέφερε 44,7 εκατομμύρια δολάρια.
Κριτικές
Το περιοδικό Variety έγραψε μια θετική κριτική λέγοντας "να γυρίζει τα πράγματα με τέτοιο τρόπο, ώστε η δραστηριότητα συνεχώς να ανατρέπεται πέρα από τις άκρες του πλαισίου, δίνοντας την εντύπωση ότι οι ζωές των χαρακτήρων συνεχίζουν όταν δεν βρίσκονται μπροστά στην κάμερα, ακόμα και όταν η ζωή της Άλις φαίνεται να τελειώνει. Ακριβώς όπως τα παιδιά της ψάχνουν για ολοένα πιο αμυδρά σημάδια της μητέρας τους πίσω από τα μάτια, εμείς γέρνουμε για να παρακολουθήσουν τη Μουρ την ηθοποιό να γίνεται αόρατη μέσα στο ίδιο της το δέρμα της". Η εφημερίδα The Hollywood Reporter αποκάλεσε τη ταινία "ζεστή, συμπονετική, αλλά δηκτικά ειλικρινής" και ότι η Τζούλιαν Μουρ έδωσε την καλύτερη ερμηνεία της καριέρας της. Επαίνεσε επίσης τη σκηνοθεσία της ταινίας λέγοντας "οι σκηνοθέτες αντιμετωπίζουν ένα θέμα όπου μια συγκρατημένη προσέγγιση είναι η καλύτερη εγγύηση εναντίον της συναισθηματικής προχειρότητας. Ξεπληρώνεται όμορφα στο κλείσιμο της ταινίας, μια οδυνηρή, ποιητική αντιπαράθεση μεταξύ των γενεών που αντλεί το καλύτερο από τη Μουρ και αποκαλύπτει ένα απροσδόκητο βάθος στη Στιούαρτ".
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2014 Κατηγορία:Αμερικανικές δραματικές ταινίες Κατηγορία:Ταινίες με ηθοποιό που κέρδισε Όσκαρ Α΄ Γυναικείου Ρόλου Κατηγορία:Ταινίες με ηθοποιό που κέρδισε Χρυσή Σφαίρα Καλύτερης Ηθοποιού (Δραματικές ταινίες) Κατηγορία:Ταινίες παραγωγής Sony Pictures Classics Κατηγορία:Αγγλόφωνες ταινίες Κατηγορία:Ταινίες παραγωγής Killer Films Κατηγορία:Ταινίες γυρισμένες στη Νέα Υόρκη (πολιτεία) Κατηγορία:Ταινίες βασισμένες σε αμερικανικά μυθιστορήματα
Οικογένεια Κωστόπουλου
Η οικογένεια Κωστόπουλου είναι σημαντική οικογένεια, μέλη της οποίας διακρίθηκαν ως πολιτικοί και τραπεζίτες.
Η καταγωγή της οικογένειας είναι από την Σπερχόγεια Μεσσηνίας. Το 1916 ο Ιωάννης Κωστόπουλος ίδρυσε την Τράπεζα Καλαμών που στη συνέχεια εξελίχθηκε στην Τράπεζα Πίστεως και στην σημερινή Alpha Bank. Κατά καιρούς μέλη της οικογένειας διετέλεσαν διοικητές της Εθνικής Τράπεζας και υπουργοί.
Πηγές
Κωστόπουλου
Hisense
Η Hisense Co., Ltd. (κινέζικα: 海信集团, πινγίν: Hǎixìn Jítuán Χαϊσίν Τσιτουάν) είναι Κινεζική πολυεθνική εταιρεία η οποία παράγει οικιακές συσκευές. Εδρεύει στο Τσινγκτάο της επαρχίας Σαντόνγκ στη βόρεια Κίνα. Είναι κρατική επιχείρηση με εισηγμένες θυγατρικές. Ιδρύθηκε το 1969 και αρχικά παρήγαγε ραδιόφωνα.
Η Hisense έχει δύο εισηγμένες θυγατρικές, την Hisense Electric Co Ltd, η οποία είναι εισηγμένη στο Χρηματιστήριο της Σαγκάης (όπου αναφέρεται με τον τίτλο SSE: 600060) και την Hisense Kelon Electrical Holdings Co Ltd, η οποία είναι εισηγμένη στα χρηματιστήρια του Σεντσέν (όπου αναφέρεται με τον τίτλο SZSE: 000921) και του Χονγκ Κονγκ (όπου αναφέρεται με τον τίτλο SEHK: 921), ενώ κατέχει και άλλες θυγατρικές.
Η Hisense κατέχει 13 εργοστάσια στην Κίνα (τα οποία βρίσκονται στις επαρχίες/πόλεις: Κουανγκτούνγκ, Κουεϊτσόου, Χουτσόου, Τσιανγκσού, Λιαονίνγκ, Λινγί, Σαντόνγκ, Σετσουάν, Γιανγκτσόου, Γινγκκόου, Σιντσιάνγκ, Τσίμπο και Πεκίνο). Επίσης διαθέτει εργοστάσια εκτός Κίνας, συγκεκριμένα στην Ουγγαρία, τη Νότια Αφρική, την Αίγυπτο, την Αλγερία, τη Σλοβενία, τη Γαλλία και το Μεξικό.
Παραπομπές
Κατηγορία:Κατασκευαστές κινητών τηλεφώνων
The Kooks
The Kooks είναι ένα Βρετανικό ροκ συγκρότημα, το οποίο σχηματίστηκε στο Μπράιτον, Ανατολικό Σάσεξ, το 2004 από τους Λουκ Πρίτσαρντ (Luke Pritchard), Χιού Χάρρις (Hugh Harris), Πολ Γκάρντ ( Paul Garred) και Μαξ Ράφερτυ (Max Rafferty). Το συγκρότημα παρέμεινε αυτούσιο ως και λίγο πριν την αποχώρηση του Ράφερτυ, το 2008. Την θέση ανέλαβε να αντικαταστήσει προσωρινά ο Νταν Λόγαν (Dan Logan), μέχρι τον Οκτώβρη του ίδιου έτους που στο συγκρότημα εντάχτηκε μόνιμα πια, ο Πίτερ Ντέντον (Peter Denton).Το 2010, ο Πρίτσαρντ ανακοίνωσε την αναχώρηση του Γκαρτν λόγω ενός νευρολογικού προβλήματος στο χέρι του. Αργότερα τον ίδιο χρόνο, ο Γκαρντ επανασυνδέθηκε, αλλά μόνο για συνεδριάσεις στο στούντιο, ενώ στις ζωντανές συναυλίες τον ντράμερ ανέλαβε να αντικαθιστά ο Κρις Πρέντεργκαστ (Chris Prendergast). Το 2012, το συγκρότημα συνοδεύτηκε στα ντραμς από τον Αλέξη Νουνέζ (Alexis Nunez).
Αυτοαποκαλούνται ποπ συγκρότημα και η μουσική τους είναι κυρίως επηρεασμένη από τη δεκαετία του 1960. Οι The Kooks έχουν πειραματιστεί με διάφορα μουσικά είδη, όπως το ροκ, Μπρίτποπ (Britpop), ένα είδος εναλλακτικής ροκ, ποπ, ρέγκε και σκα (ένα Τζαμαϊκανό μουσικό είδος που εμφανίστηκε στη Τζαμάικα στα τέλη της δεκαετίας του 1950.
Υπέγραψαν συμβόλαιο με τη Virgin Records και μόλις τρεις μήνες μετά τη διαμόρφωση τους, οι Kooks εισέβαλαν στη μουσική βιομηχανία με το πρώτο τους άλμπουμ Inside In / Inside Out, το 2006. Το άλμπουμ έκανε μεγάλη επιτυχία στο Ηνωμένο Βασίλειο, όπου και έγινε τέσσερις φορές πλατινένιο μέσα σε μόλις ένα χρόνο. Αλλά και στο εξωτερικό, στην Αυστραλία, πήρε ένα είδος πλατινένιου βραβείου και δύο φορές πλατινένιο στην Ιρλανδία. Οι Kooks έγιναν το κέντρο προσοχής των μέσων ενημέρωσης, όταν το 2006 κέρδισαν το βραβείο για το Best UK & Ireland Act στα MTV Europe Music Awards και πήραν υποψηφιότητα στα Brit Awards για το single "She Moves in Her Own Way". Το επόμενο άλμπουμ τους "Konk", το 2008 εκτοξεύτηκε στο νούμερο ένα του "UK Albums Chart" και απ’ την πρώτη κιόλας εβδομάδα σημείωσε πωλήσεις των 65.000 αντίτυπων, καταλαμβάνοντας χρυσή θέση τόσο στο Ηνωμένο Βασίλειο και την Ιρλανδία. Το τρίτο τους δισκογραφικό άλμπουμ, με τίτλο Junk of the Heart, κυκλοφόρησε στις 12 Σεπτεμβρίου 2011.
Εξωτερικοί σύνδεσμοι
Κατηγορία:Βρετανικά μουσικά συγκροτήματα Κατηγορία:Συγκροτήματα της εναλλακτικής ροκ
Άγλαυρος
Η Άγλαυρος ή Άγραυλος στην Ελληνική μυθολογία ήταν θυγατέρα του πρώτου βασιλιά της Αθήνας, Ακταίου. Έγινε σύζυγος του Κέκροπα και απέκτησε μαζί του τέσσερα παιδιά, ένα γιο, τον Ερυσίχθονα, και τρεις κόρες, την Άγραυλο, την Έρση και την Πάνδροσο.
Ιερός ναός της, το Αγλαύρειο, βρίσκεται στην Ακρόπολη.
Εξωτερικοί σύνδεσμοι
Α
Dacia Sandero
Βασικά στοιχεία
Το Sandero παράγεται και διατίθεται ως 5-πορτο hatchback και βασίζεται στο μικρομεσαίο 4-πορτο σεντάν Dacia Logan της κατηγορίας C, αλλά με λίγο κοντύτερο μεταξόνιο. Μοιράζεται την πλατφόρμα «Dacia B0 platform» με το Logan, όπως επίσης και με το μικρομεσαίο SUV Dacia Duster.
Μετά την εισαγωγή του μικρομεσαίου Dacia Logan το 2004 και των επιπλέον εκδοχών του (Logan MCV, Logan Van και Logan Pick-up), η Renault προχώρησε στη δημιουργία και άλλων μοντέλων, προκειμένου να επεκτείνει την παλέτα των μοντέλων της Dacia και να αναβαθμίσει το κύρος της. Χωρίς καθυστέρηση, ξεκίνησε την εξέλιξη δύο ακόμα πρότζεκτ, χρησιμοποιώντας ως βάση την πλατφόρμα του Logan. Το πρώτο αφορούσε την κατηγορία των αυτοκινήτων πόλης και το δεύτερο, που κατέληξε στο Dacia Duster, την ολοένα και δημοφιλέστερη κατηγορία των SUV.
Το πρώτο πρότζεκτ είχε ως αποτέλεσμα τη δημιουργία του Sandero. Το μοντέλο αναπτύχθηκε στη Γαλλία, από το Κέντρο Τεχνολογίας Technocentre, σε συνεργασία και με ομάδες ανάπτυξης από τη Βραζιλία και τη Ρουμανία.
Τον Φεβρουάριο του 2009, η Renault ξεκίνησε συμπληρωματική παραγωγή του Sandero στη Νότια Αφρική και, τον Δεκέμβριο του 2009, στη Ρωσία. Μία επιπλέον εκδοχή της Renault κατασκευάστηκε μεταξύ του 2008 και του 2015 στην Κολομβία, για την εγχώρια αγορά και για εξαγωγή σε ορισμένα κράτη της Νότιας Αμερικής, όπως στη Χιλή.
Στην Ελλάδα διατέθηκε με έναν βενζινοκινητήρα χωρητικότητας 1.4 λίτρων και απόδοσης 75 ίππων, καθώς επίσης και με έναν πετρελαιοκινητήρα 1.5 λίτρων, αρχικής απόδοσης 85 ίππων και από το 2011 ισχύος 90 ίππων, με προδιαγραφές Euro 5. Και τα δύο μηχανικά σύνολα, προέρχονται από τα ράφια της Renault. Στο εξωτερικό, εκτός από το κλασικό χειροκίνητο κιβώτιο ταχυτήτων 5 σχέσεων, διατέθηκε και με αυτόματο κιβώτιο 4 σχέσεων.
Τον Μάιο του 2011, η Renault λανσάρισε στη Βραζιλία ένα βελτιωμένο Sandero, με νέο μπροστινό μέρος και ανανεώσεις στο σαλόνι. Κυκλοφόρησε στη Ρουμανία και στα άλλα κράτη της Ευρώπης το 2012.
Επίπεδα εξοπλισμού με τα οποία κυκλοφόρησε στην Ελλάδα
Sandero Stepway
thumb|left|Dacia Sandero Stepway.
Στην Ελλάδα διατέθηκε με 8-βάλβιδο κινητήρα βενζίνης 1.6 λίτρων, αρχικής απόδοσης 90 ίππων και από το 2011, εκπληρώνοντας τις αυστηρότερες προδιαγραφές Euro 5 πλέον, ισχύος 85 ίππων.
Δεύτερη γενιά
Η δεύτερη γενιά του Dacia Sandero κυκλοφόρησε στα τέλη του 2012.
Τρίτη γενιά
Η τρίτη γενιά του Dacia Sandero και του Sandero Stepway παρουσιάστηκε επίσημα στις 7 Σεπτεμβρίου 2020, ενώ κυκλοφόρησε για πρώτη φορά ταυτόχρονα με την τρίτη γενιά του Dacia Logan, στις 29 Σεπτεμβρίου 2020. Το μοντέλο διατίθεται αποκλειστικά με 3-κύλινδρους σε σειρά (I3) κινητήρες.
Μπετίνγκ (Μοζέλ)
Το Μπεττίνγκ (Μπέττανγκεν) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία.
Πριν από τις 16 Σεπτεμβρίου 2005, το Μπεττίνγκ ήταν γνωστό ως Μπεττίνγκ-λε-Σαν-Αβόλντ.
Βιβλιογραφικές αναφορές
Κατηγορία:Κοινότητες της Μοζέλ
Η επιστροφή (ταινία, 2007)
Η επιστροφή είναι μια ελληνική ταινία, παραγωγής 2007, σε σενάριο και σκηνοθεσία Βασίλη Δούβλη. Με τους Άρτο Απαρτιάν και Μαρία Σκουλά.
Πλοκή
Ο Ηλίας, ένας Έλληνας μετανάστης που δούλευε χρόνια σε εργοστάσιο της Γερμανίας, επιστρέφει στο ημιερημωμένο χωριό του στην Ήπειρο μαζί με την κατά πολύ νεότερη και όμορφη γυναίκα του, την Ελένη. Αποζητώντας μια νέα αρχή, αγοράζει ένα βενζινάδικο που βρίσκεται πάνω στον δρόμο προς τα Γιάννενα.
Ο αρχικός ενθουσιασμός του ήρωα σύντομα δίνει τη θέση του στη δυστυχία και το αδιέξοδο, που νιώθει ξένος στην ίδια την πατρίδα του. Οι δυσκολίες προσαρμογής στη διαφορετική πλέον ελληνική κοινωνία, η έλλειψη κοινών στόχων και ουσιαστικής επαφής με την Ελένη, που με τη σειρά της νιώθει ασφυξία στο χωριό, και μια σειρά από απρόσμενα γεγονότα (όπως η άφιξη του Πέτρου, ενός νεαρού Αλβανού που πέρασε παράνομα τα σύνορα και βρίσκει δουλειά στο βενζινάδικο του Ηλία) θα οδηγήσουν σε μια ερωτική ιστορία ανάμεσα στον Πέτρο και την Ελένη και στον θάνατο του Ηλία.
Παραγωγή
Η επιστροφή απέσπασε το βραβείο FIPRESCI για τον Ελληνικό Κινηματογράφο 2007 στο Φεστιβάλ Θεσσαλονίκης 2007. Έκανε πρεμιέρα στις κινηματογραφικές αίθουσες στις 3 Απριλίου 2008.
Ο σκηνοθέτης, Βασίλης Δούβλης, σχολίασε για την ταινία:"Η ταινία επιχειρεί, μέσα από μια προσωπική ιστορία, να προσεγγίσει το πρόβλημα της μετανάστευσης, έτσι όπως αυτό εμφανίζεται στη σύγχρονη Ελλάδα, που τα τελευταία χρόνια έχει μετατραπεί από χώρα μετανάστευσης σε χώρα υποδοχής μεταναστών. Η ουσία της ταινίας βρίσκεται ακριβώς εκεί, στη σχέση του Έλληνα μετανάστη με τον νεαρό Αλβανό, καθώς, κατά κάποιο τρόπο, ο ένας αποτελεί το alter ego του άλλου. Ο Ηλίας αναγνωρίζει στο πρόσωπο του Πέτρου τον εαυτό του, αφού για τριάντα πέντε χρόνια στη Γερμανία βρισκόταν στη δική του θέση: αυτός ήταν ο ξένος, ο διαφορετικός, ο «γκασταμπάιντερ». Και οι δυο έχουν βιώσει στο πετσί τους το ρατσισμό και την ξενοφοβία, αναζητώντας σ’ ένα ξένο τόπο το όνειρο μιας καλύτερης ζωής. Τώρα, ωστόσο, βρίσκονται σε διαφορετική θέση, καθώς ο Ηλίας έχει γίνει πια αφεντικό, αυτό που ονειρεύεται, μια μέρα, να γίνει κι ο Πέτρος. Τα τρία πρόσωπα στα οποία βασίζεται ισότιμα η ταινία, είναι, συγχρόνως, θύτες και θύματα. Στην ταινία δεν υπάρχουν θετικοί και αρνητικοί ήρωες. Μόνο τραγικά πρόσωπα, που κυνηγούν ένα όνειρο που τους υπερβαίνει… Πρόσωπα που ασφυκτιούν κι αναζητούν ένα τρόπο να αναπνεύσουν, να ζήσουν…Διεκδικούν τη ζωή μ’ ένα τρόπο σχεδόν πρωτόγονο και φτάνουν στα άκρα απλούστατα γιατί δεν μπορούν να κάνουν αλλιώς. Η ταινία δεν ηθικολογεί, αλλά προσπαθεί να ρίξει φως στις πράξεις τους. Κι αυτό καθορίζει όχι μόνο την ιστορία, αλλά και την ίδια την αφηγηματική φόρμα της ταινίας, εναλλάσσοντας στην αφήγηση τις οπτικές γωνίες και των τριών κεντρικών ηρώων."
Προβολές
Το 2007, η ταινία προβλήθηκε στο 48ο Φεστιβάλ Κινηματογράφου Θεσσαλονίκης''. ''
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 2007 Κατηγορία:Ελληνικές δραματικές ταινίες Κατηγορία:Ταινίες γυρισμένες στην Ελλάδα Κατηγορία:Ελληνόφωνες ταινίες
Παύλος Βακατάτσης
Ο Παύλος Βακατάτσης (1952 - ) είναι Έλληνας μουσικός, της ροκ μουσικής. Ο ίδιος χαρακτηρίζει το είδος της μουσικής που συνθέτει ως ανήκουσα στην υποκατηγορία Αμερικάνα. Στις προσωπικές του δουλειές υπέγραφε ως Pavlo V και ενίοτε ως the Marshall Plan Kids.
Πρώιμα χρόνια
Ο Παύλος Βακατάτσης ξεκίνησε την καριέρα του στις αρχές της δεκαετίας του 1970 ιδρύοντας το ντουέτο Harp of Avesalom που σύντομα μετονομάστηκε σε Ιωνάθαν με τη συμμετοχή του μπασίστα Νίκου Δόικα. Το 1975 με την προσθήκη των Ανδρέα Μουζακίτη, Νίκου και Βασίλη Σπυρόπουλου αλλάζουν το όνομά τους σε Last Barricade. Το συγκρότημα διαλύθηκε όταν οι Βακατάτσης και Δόικας μετοίκησαν στη Νέα Υόρκη.
Η Νέα Υόρκη
Στη Νέα Υόρκη, σχηματίζονται οι PAYN, ένα βραχύβριο (1979-80) σχήμα με τους Βακατάτση (φωνή, κιθάρα), Άκη Περδίκη (τύμπανα), Yveline Boisette (κιθάρα), Νίκο Δόικα (μπάσο). Οι ΡΑΥΝ μετονομάστηκαν σε Missing Page όταν η Yveline αντικαταστάθηκε από τον Κωνσταντίνο Χλιαβόρα και με την προσθήκη του Γιώργου Παναγιωτακόπουλου στα πλήκτρα. Ωστόσο, κανένα από τα σχήματα αυτά δεν ευτύχησε να κυκλοφορήσει τα τραγούδια του. Αντιθέτως, ο Βακατάτσης κατορθώνει να ηχογραφήσει και να κυκλοφορήσει με δικά του έξοδα τον δίσκο Strength of Materials σε 100 αριθμημένα αντίτυπα. Η αυθεντική έκδοση σε βινύλιο θεωρείται εξαιρετικά σπάνια (R4).
To 1981 oι Παύλος & Άκης επέστρεψαν στην Ελλάδα (Αθήνα) και εντάχθηκαν στο μουσικό συγκρότημα Σπυριδούλα. Συμμετέχουν στην κυκλοφορία του Νάυλον ντέφια και ψόφια κέφια όπου ο Παύλος τραγουδάει και έχει γράψει τους στίχους στα περισσότερα τραγούδια. Ωστοσο η εμπλοκή του Βακατάτση στο συγκρότημα δεν θα έχει άμεση συνέχεια. Αντίθετα, το 1985 κυκλοφορεί μια συλλογή τραγουδιών του σε κασέτα υπό το ψευδώνυμο "the Marsall Plan Kids", όπου εμφανίζεται ως ντουέτο με τον Παναγιωτακόπουλο.
Οι the Marshall Plan Kids
Με το ψευδώνυμο the Marsall Plan Kids, ο Βακατάτσης πραγματοποίησε δύο ακόμη κυκλοφορίες: Το 1993 ηχογραφεί στην Ελλάδα 14 τραγούδια του που εκδόθηκαν σε cd με τον τίτλο Up & Out in Athens από εταιρεία της Νότιας Καρολίνας. Τον συνοδεύουν οι μουσικοί των Missing Page με την προσθήκη των αδελφών Σπυρόπουλοι (Σπυριδούλα). Έξι χρόνια μετά ένα ακόμη cd θα κυκλοφορήσει στην εταιρεία green cookie σε 1.000 αντίτυπα με τη συμμετοχή πολυάριθμων και σημαντικών μουσικών (Jeff Kraus, Kim Laskowski, Γιάννης Κουρμπέτης, Ζαχαρής Καλαϊντζής, Jay Elfenbein κ.ά.) Παρ' ό,τι ο δίσκος έλαβε μερικές εξαιρετικές κριτικές, πραγματοποίησε ασθενικές πωλήσεις.
Στο μεσοδιάστημα ο Βακατάτσης έχει επιστρέψει στη Νέα Υόρκη όπου εργάζεται ως εργολάβος αναπαλαιώσεων και έχει εκδόσει ένα ακόμη cd (το Dry winds in the bowery). Τρία χρόνια μετά την κυκλοφορία του the Marshall Plan Kids, ο Βακατάτσης θα ηχογραφήσει ένα σετ τραγουδιών υπό τον τίτλο Laid down Train με το οποίο καλλιτεχνικά επιχειρεί να επιστρέψει στις ρίζες του ροκ. Όλο το άλμπουμ, συμπεριλαμβανόμενων των εξωφύλλων και της ετικέτας, ήταν διαθέσιμο μόνο ηλεκτρονικά.
Η επιστροφή
Από τη Νέα Υόρκη θα επιστρέψει οριστικά στην Ελλάδα (Ξυλόκαστρο) το 2005. Το 2010 επαναλαμβάνει το εγχείρημα της δωρεάν, μέσω διαδικτύου, διάθεσης της δουλειάς του με το άλμπουμ De Modo Cacandi (συντελεστές: Παύλος Βακατάτσης, Άκης Περδίκης, Γιώργος Γκουρβέλος, Γιώργος Παναγιωτακόπουλος, Κλειώ Ξηρού). Από το 2014 διατηρεί κανάλι στο YouTube όπου μεταφορτώνει τα νέα του "e-αλμπουμ" ("Alas, Life is a Gas ...", "Supper in the Shelter") και μεμονωμένες συνθέσεις του.
Δισκογραφία
Με τους Ιωνάθαν: Ως Pavlo V:
Ως the Marshall Plan Kids
Με τους Σπυριδούλα
Παραπομπές
Κατηγορία:Έλληνες τραγουδοποιοί Κατηγορία:Έλληνες ροκ μουσικοί
Βιρτζίνια Γουλφ
Η Βιρτζίνια Γουλφ (Virginia Woolf, πλήρες όνομα: Adeline Virginia Stephen, Αντελίν Βιρτζίνια Στίβεν, 25 Ιανουαρίου 1882 - 28 Μαρτίου 1941) ήταν Αγγλίδα μυθιστοριογράφος και δοκιμιογράφος, που θεωρήθηκε πρωτοπόρος και νεοτερίστρια λογοτέχνης στον 20ό αιώνα και μια από τους μεγαλύτερους καινοτόμους στην αγγλική γλώσσα.
Κατά τη διάρκεια του μεσοπολέμου υπήρξε σημαντική μορφή στη λογοτεχνική κοινωνία του Λονδίνου και μέλος της Ομάδας Μπλούμσμπερυ. Τα διασημότερα έργα της είναι τα μυθιστορήματα Η κυρία Ντάλογουεϊ (1925), Στο Φάρο (1927), το Ορλάντο: Μια Βιογραφία (1928) και το δοκίμιο Ένα Δωμάτιο Ολοδικό Σου (1929) με την παροιμιώδη φράση της: «Μια γυναίκα πρέπει να έχει τα χρήματα και ένα δωμάτιο κατάδικό της, εάν πρόκειται να γράψει μυθιστοριογραφία». Τα μυθιστορήματά της διακρίνονται για το ψυχολογικό τους βάθος και το εκφραστικό τους ύφος. Άλλα γνωστά έργα της είναι τα Νύχτα και Μέρα, Τα Κύματα, Τα Χρόνια, Τρεις Γκινέες, κ.ά.
Ο Έλληνας κριτικός λογοτεχνίας και μεταφραστής των έργων της Άρης Μπερλής έχει γράψει ότι: «Η Βιρτζίνια Γουλφ βρίσκεται μέσα στη μεγάλη παράδοση της δυτικής λογοτεχνίας και συναριθμείται με τον Προυστ και τον Τζόυς στην τριάδα των μεγάλων καινοτόμων πεζογράφων που άνοιξαν νέους δρόμους στο ευρωπαϊκό μυθιστόρημα τις τρεις πρώτες δεκαετίες του εικοστού αιώνα.»
Παιδική και εφηβική ηλικία
Η Βιρτζίνια Στίβεν γεννήθηκε στο Λονδίνο στις 25 Ιανουαρίου του 1882 από τους Σερ Λέσλι Στίβεν και Τζούλια Πρίνσεπ Τζάκσον (πρώην Ντάκγουορθ). Οι γονείς της, οι οποίοι παντρεύτηκαν στις 28 Μαρτίου του 1878, είχαν και οι δυο παιδιά από τους προηγούμενους γάμους τους. Ο πατέρας της Γουλφ ανήκε σε οικογένεια αριστοκρατών με μακρά παράδοση στα γράμματα, ήταν εκδότης του λογοτεχνικού περιοδικού Cornhill Magazine και συντάκτης του Λεξικού Εθνικής Βιογραφίας (Dictionary of National Biography). Η μητέρα της, γνωστή για την ομορφιά της, εργαζόταν ως μοντέλο για γνωστούς ζωγράφους της εποχής, ενώ τον καιρό της γέννησης της Βιρτζίνια ήταν νοσοκόμα κατ' οίκον. Εκτός από τη Βιρτζίνια, το ζευγάρι είχε αποκτήσει την πρωτότοκη κόρη Βανέσα (μετέπειτα Μπελ, γενν. 1879), τον δευτερότοκο Τόμπυ (γενν. 1880) και τον υστερότοκο Άντριαν (γενν. 1883).
Εκτός από αυτά τα παιδιά από τον κοινό τους γάμο, στο μέγαρο της οδού Hyde Park Gate, 22 ζούσαν και τα παιδιά από τους προηγούμενους γάμους τους: η κόρη του σερ Λέσλι, Λώρα (Laura Makepeace Stephen), ένα προβληματικό παιδί που σε λίγα χρόνια κλείστηκε μόνιμα σε ψυχιατρικό άσυλο και τα τρία παιδιά της Τζούλια, Τζορτζ, Στέλλα και Τζέραλντ Ντάκγουορθ.
Αν και σαν βρέφος ήταν χαρωπή και τρυφερή, η Γουλφ με το πέρασμα των χρόνων έγινε νευρική, φοβόταν το σκοτάδι (κοιμόταν πάντα με τη λάμπα αναμμένη) καθώς και το θορυβώδες εξωτερικό περιβάλλον. Η ίδια, όταν θυμόταν τα παιδικά της χρόνια, θεωρούσε ότι ο φόβος αποτελούσε ένα μεγάλο κομμάτι της ζωής της. Ειδικότερα, στις ετήσιες καλοκαιρινές διακοπές στο Σέιντ Άιβς (St. Ives) στην Κορνουάλη ένιωθε θλιβερά, τρομαχτικά συναισθήματα και κυρίως ένα αίσθημα απομόνωσης και απεγνωσμένης λύπης, με την αναπτυγμένη φαντασία της να ενισχύει όλα αυτά τα συναισθήματα. Η Βιρτζίνια μεγάλωσε σε καλλιτεχνικό περιβάλλον, με επιρροές από τη βικτωριανή λογοτεχνική κοινωνία: Χένρι Τζέιμς, Τζορτζ Έλιοτ, Τζορτζ Χένρι Λιούις, Τζούλια Μάργκαρετ Κάμερον και Τζέιμς Ράσελ Λόουελ (νονός της Βιρτζίνια), ήταν μεταξύ των επισκεπτών του σπιτιού της οικογένειας. Συμπλήρωμα αυτών των επιρροών ήταν η τεράστια βιβλιοθήκη του σπιτιού, απ' όπου οι αδελφές Βιρτζίνια και Βανέσα διδάχτηκαν τους κλασικούς συγγραφείς και την αγγλική λογοτεχνία, σε αντίθεση με τους αδελφούς τους, Τόμπυ και Άντριαν, που ακολούθησαν την τυπική εκπαίδευση στο Πανεπιστήμιο του Κέιμπριτζ. Το 1896 και μετά την εκπαίδευση που έλαβε κατ' οίκον κυρίως από τον πατέρα της σπούδασε ιστορία, αρχαία ελληνικά και λατινικά στο παράρτημα για γυναίκες του King's College. Την εκμάθηση των αρχαίων ελληνικών συνέχισε κατά τα έτη 1902 και 1903.
Ο ξαφνικός θάνατος της μητέρας της από γρίπη το 1895 όταν ήταν 13 χρόνων, της προκάλεσε την πρώτη της νευρική κατάρρευση. Δύο χρόνια αργότερα, πέθανε ξαφνικά η ετεροθαλής αδερφή της Στέλλα από περιτονίτιδα, ενώ ο πατέρας της πέθανε το 1904 από καρκίνο του στομάχου. Αυτό πυροδότησε τη δεύτερη μεγάλη νευρική κατάρρευση και την πρώτη απόπειρα αυτοκτονίας της Γουλφ, η οποία πήδηξε από το παράθυρο του σπιτιού της οικογένειας.
Σε όλη τη διάρκεια της ζωής της επηρεάστηκε από αυτή τη δραστική ταλάντευση διάθεσης. Αν κι αυτές οι επαναλαμβανόμενες διανοητικές διαταραχές είχαν πολλές επιπτώσεις στην κοινωνική ζωή της, οι λογοτεχνικές δυνατότητές της παρέμειναν άθικτες. Συνηθισμένα συμπτώματα της αρρώστιας της, ήταν οι βαριές ημικρανίες, οι αυπνίες και η έλλειψη όρεξης. Η ανορεξία (ασθένεια που τα συμπώματά της άρχισαν να αναγνωρίζονται ήδη από το 1870) ήταν το κυριότερο σύμπτωμα που κουβαλούσε από την παιδική της ηλικία. Η μητέρα της, Τζούλια είχε αποδεχτεί το γεγονός οτι η μικρή Τζίνια θα ήταν για πάντα ευάλωτη ψυχικά.
Η οικογένεια από την πλευρά του πατέρα της εξάλλου, είχε ιστορικό ψυχικών ασθενειών, από σχιζοφρένεια μέχρι και βαριά κατάθλιψη. Ο ίδιος ο πατέρας της, ο Λέσλι Στίβεν είχε υποστεί κάποιου είδους νευρική κατάρρευση, καθώς προετοίμαζε το βιβλίο του Dictionary of National Biography. Το 1945, η ετεροθαλής της αδερφή, Λώρα, απεβίωσε στην ψυχιατρική κλινική όπου την έκλεισαν και ο ανιψιός του σερ Λέσλι, Τζεμ Στίβεν, ήταν επίσης ψυχικά διαταραγμένος.
Νεανική ηλικία
Ο θάνατός του πατέρα τους, έκανε τα τέσσερα τελευταία παιδιά του, να φύγουν από το πατρικό σπίτι, και να εγκατασταθούν, από το 1904 ως το 1907, στην καρδιά του Λονδίνου, στην πλατεία Gordon (Gordon Square), στο Μπλούμσμπερι. Εκείνη την εποχή, η Βιρτζίνια έγραφε και δημοσίευε βιβλιοκριτικές στο λογοτεχνικό ένθετο των Times του Λονδίνου και παράλληλα δίδασκε ιστορία και έκθεση στο "Morley College for working men and women", όπως ονομαζόταν τότε.
Εκείνη την περίοδο, το ενδιαφέρον της για τη λογοτεχνία μεγάλωσε. Η Γουλφ σχετίστηκε με την πρωτοεμφανιζόμενη, τότε, ομάδα λόγιων φοιτητών, που έμεινε γνωστή ως Ομάδα Μπλούμσμπερι. Οι νεαροί αυτοί καλλιτέχνες (ποιητές, ζωγράφοι, συγγραφείς, φιλόσοφοι) αποτέλεσαν έναν κύκλο διανοούμενων που ανανέωσε τις τέχνες στη Μεγάλη Βρετανία, προάγοντας τον μοντερνισμό στη χώρα. Μεταξύ αυτών ήταν ο μυθιστοριογράφος Έντουαρντ Μόργκαν Φόρστερ, ο ζωγράφος και κριτικός τέχνης Ρότζερ Φράι, ο οικονομολόγος Τζων Μέυναρντ Κέυνς και ο συγγραφέας Λίτον Στράτχι. Με αυτούς, μεταξύ των οποίων ήταν τα αδέρφια της και ο μελλοντικός της σύζυγος, θα συναναστραφεί η Βιρτζίνια και θα πάρει την επιβεβαίωση που χρειαζόταν για να αρχίσει να γράφει. Με αυτούς εξάλλου θα συμμετάσχει στην περίφημη πια, Φάρσα του Ντρέτνωτ, (Dreadnought hoax) που έστησαν μέλη του κύκλου αυτού, στο Αγγλικό Βασιλικό Ναυτικό και συγκεκριμένα στο πολεμικό Ντρέντνωτ, υποδυόμενοι Αιθίοπες βασιλικούς αξιωματούχους.
Τον Ιούνιο του 1906 θα γράψει το πρώτο της διήγημα, Phyllis and Rosamund, το οποίο ωστόσο δεν εκδόθηκε παρά μετά τον θάνατό της. Το φθινόπωρο του ίδιου χρόνου θα κάνει το πρώτο της -και μοιραίο όπως εξελίχτηκε- ταξίδι της στο εξωτερικό. Τον Σεπτέμβριο και ton Οκτώβριο του 1906 επιστέφτηκε μαζί με τα αδέρφια της την Κωνσταντινούπολη, την Αθήνα και έπειτα την Εύβοια. Σε αυτό το ταξίδι, η Βανέσα και ο Τόμπυ έπαθαν τυφοειδή πυρετό και ενώ η Βανέσα θα αναρρώσει, ο Τόμπυ θα πεθάνει τελικά στο Λονδίνο, στις 20 Νοεμβρίου του 1906. Οι εντυπώσεις της από το ταξίδι με τη μορφή αλληλογραφίας και ημερολογιακών εγγραφών θα κυκλοφορήσουν στην Ελλάδα, σε βιβλίο με τίτλο Ελλάδα και Μάης Μαζί, σε μετάφραση Μαρίας Τσάτσου από τον εκδοτικό οίκο Ύψιλον, το 1996.
Το 1907, η αγαπημένη αδερφή της Βανέσα παντρεύτηκε τον διανοούμενο και κριτικό τέχνης Κλάιβ Μπελ, ενώ η Βιρτζίνια άρχιεσε τα προσχέδια για τη συγγραφή του πρώτου μυθιστορήματός της, που αργότερα ονομάστηκε The Voyage Out.
Προσωπική ζωή
Στις 10 Αυγούστου του 1912 παντρεύεται τον Λέοναρντ Γουλφ, μέλος και αυτός της Ομάδας του Μπλουμσπμέρι και φίλος του Τόμπυ από τα φοιτητικά του χρόνια. Αμέσως μετά το γάμο θα φύγουν για ένα μεγάλο ταξίδι του μέλιτος σε Γαλλία, Ιταλία και Ισπανία.
Δαβίδ Σαρνόφ
Ο Δαβίδ Σαρνόφ (Давид Абрамович Сарнов, 27 Φεβρουαρίου 1891 - 12 Δεκεμβρίου 1971) ήταν Ρώσος επιχειρηματίας και πρωτοπόρος του ραδιοφώνου και της τηλεόρασης, ο οποίος δραστηριοποιήθηκε στις Ηνωμένες Πολιτείες Αμερικής.
Βιρτζίνια Γουλφ
Προσωπική ζωή
Ο Λέναρντ αν και η Βιρτζίνια του είχε εξομολογηθεί την ανικατότητά της να ανταποκριθεί στο σεξουαλικό του πάθος, καθώς επίσης και την πραγματική κατάσταση της υγείας της, ωστόσο ήταν απόλυτα σίγουρος ότι παρόλα αυτά ήθελε να την παντρευτεί. Και όπως αποδείχτηκε συν τω χρόνω, υπήρξε απόλυτα αφοσιωμένος σε αυτήν, τη φρόντιζε και την προστάτευε αγόγγυστα και με τη μεγαλύτερη προθυμία.
Δαβίδ Σαρνόφ
Βιογραφία
Γεννήθηκε στις 27 Φεβρουαρίου 1891 στο Μινσκ της Ρωσικής Αυτοκρατορίας. Όταν ήταν παιδί, στη σημερινή Λευκορωσία, που τότε αποτελούσε μέρος της Ρωσικής Αυτοκρατορίας, μελετούσε το Ταλμούδ, για να διδάξει αργότερα τους ομόθρησκούς του. Μετανάστευσε, μαζί με την οικογένειά του, στις Η.Π.Α. το 1900, κι εγκαταστάθηκαν αρχικά στο Όλμπανι της πολιτείας της Νέας Υόρκης, και αργότερα στη Νέα Υόρκη. Όσο πήγαινε στο σχολείο, βοηθούσε οικονομικά την οικογένειά του πουλώντας εφημερίδες, κάνοντας θελήματα και ψάλλοντας στην Εβραϊκή Συναγωγή. Το 1906 εγκατέλειψε το σχολείο για να εργαστεί σαν αγγελιοφόρος σε μια τηλεγραφική εταιρία, και με τα πρώτα του χρήματα αγόρασε ένα τηλέγραφο. Σύντομα έγινε άριστος χειριστής του κώδικα Μορς και βρήκε δουλειά ως χειριστής τηλεγράφου στην Εταιρία Ασυρμάτου Τηλεγράφου του Μαρκόνι.
Εξωτερικοί σύνδεσμοι
Κατηγορία:Αμερικανοί επιχειρηματίες Κατηγορία:Λευκορώσοι επιχειρηματίες Κατηγορία:Αμερικανοί εφευρέτες Κατηγορία:Λευκορώσοι εφευρέτες Κατηγορία:Αμερικανοεβραίοι Κατηγορία:Τηλεόραση Κατηγορία:Ραδιοφωνική ιστορία
Βιρτζίνια Γουλφ
Τα χρόνια της δημιουργίας
Το 1914 το ζευγάρι αποφασίζει ότι θα έκανε καλό στη Βιρτζίνια να απομακρυνθεί από το θορυβώδες Λονδίνο, και γι' αυτό εγκαταστάθηκαν στο Ρίτσμοντ, μια πόλη που απέχει περίπου 13 χλμ. από το Λονδίνο, και τον Μάρτιο του 1915 αγόρασαν πλέον και εγκαταστάθηκαν στο Hogarth House.
Ωστόσο πριν από αυτό, είχε προηγηθεί η κυκλοφορία στις 26 Μαρτίου του 1915 του βιβλίου της «Το Ταξίδι» από τον εκδοτικό οίκο του αδερφού της, Τζωρτζ Ντάκγουορθ.
Αυτή τη χρονιά, το 1914 θα αρχίσει να γράφει το δεύτερο μυθιστόρημά της, το Μέρα και Νύχτα. Η Γουλφ εξομολογήθηκε πολλά χρόνια αργότερα ότι ήταν τόσο τρομοκρατημένη από την ασθένειά της που έγραψε το Μέρα και Νύχτα, περισσότερο για να αποδείξει στον εαυτό της ότι ήταν διανοητικά υγιής. «Το έγραψα ξαπλωμένη στο κρεβάτι και ασχολιόμουν με αυτό μόνο μισή ώρα την ημέρα.» Το μυθιστόρημα θα εκδοθεί και πάλι από τον εκδοτικό οίκο του ετεροθαλούς αδερφού της, το 1919, χρονιά που το ζευγάρι θα αγοράσει και το περίφημο εξοχικό σπίτι, το στο Ρόντμελ του Σάσσεξ, τόπος της οριστικής διαμονής τους.
Το 1920 θα αρχίσει να συγγράφει το μυθιστόρημα Το δωμάτιο του Ιακώβου (Jacob's Room) -ένα σημαντικό έργο στην εργογραφία της- τομή στην λογοτεχνία της εποχής, αφού το μυθιστόρημα συντίθεται από τις αναμνήσεις, τις σκέψεις και τα συναισθήματα της για τον πρόωρα χαμένο αγαπημένο αδερφό της Τόμπυ. Το έργο τελειώνει στις 4 Νοεμβρίου του 1921 και θα εκδοθεί από τον δικό της εκδοτικό οίκο το 1922.
Εν τω μεταξύ, ο εκδοτικό οίκος Hogarth Press, αναπτύσσεται χρόνο με το χρόνο. Παρόλο που δεν θα αποφύγουν τις λάθος επιλογές (χαρακτηριστικά, απορρίπτουν το χειρόγραφο του Οδυσσέα του Τζόυς που τότε έψαχνε εκδότη) θα πρωτοεκδώσουν τελικά, σημαντικούς λογοτέχνες της εποχής και της χώρας τους. Το 1923 εκδίδουν την Έρημη Χώρα του Τόμας Στερνς Έλιοτ (το βιβλίο στοιχειοθετήθηκε από την ίδια την Γουλφ) και τα επόμενα χρόνια θα συνεχίσουν με την Κάθριν Μάνσφιλντ (προσωπική φίλη της Γουλφ), τον Ε. Μ. Φορστερ, τη Βίτα Σάκβιλ Γουέστ, τον Ρόμπερτ Γκρέιβς, τον Τζων Μέυναρντ Κέυνς, καθώς και έργα του Σίγκμουντ Φρόυντ.
Βίτα Σάκβιλ-Γουέστ
Τον χειμώνα του 1922 θα κάνει μια καθοριστική για τη ζωή της γνωριμία. Θα γνωρίσει σε ένα φιλικό δείπνο την κόρη του βαρώνου Λάιονελ Σάκβιλ Γουέστ, Βίτα Σάκβιλ Γουέστ με την οποία εκτός από τα λογοτεχνικά τους ενδιαφέροντα θα μοιραστεί και μια παθιασμένη ερωτική σχέση. Η γνωριμία που σηματοδοτεί και τα πιο παραγωγικά χρόνια της Γουλφ θα μετατραπεί σε ερωτική σχέση γύρω στο 1925. Το 1927, έγραψε την βιογραφία της Σάκβιλ με τίτλο Ορλάντο, την οποία ο γιος της Βίτα, Νάιτζελ Νίκολσον, χαρακτήρισε ως την πιο μακροσκελέστατη και γοητευτική ερωτική επιστολή στην ιστορία της λογοτεχνίας.
Το 1928 καινούριοι έρωτες θα τραβήξουν τη Σάκβιλ μακριά από τη Γουλφ, και ύστερα από την περίοδο του πόνου για τον χωρισμό η σχέση τους θα μετατραπεί σε φιλική αλλά ουσιαστική και θα κρατήσει μέχρι το τέλος της ζωής της Γουλφ.
Τα χρόνια αυτά θα δώσει τα καλύτερα έργα της: το 1925 θα κυκλοφορήσει το διασημότερο έργο της Η κυρία Ντάλογουεϊ (Mrs Dalloway), η οποία και θα την καθιερώσει στη συνείδηση κοινού και κριτικών, το 1927 εκδίδεται το αυτοβιογραφικό Μέχρι το Φάρο (To the Lighthouse), και το 1928 το Ορλάντο: Μια Βιογραφία.
Τον Οκτώβριο του 1928 έλαβε την πρόσκληση να μιλήσει στο κολέγιο Νιούμαν του Κέιμπριτζ ενώπιον της "Arts Society" με θέμα «Γυναίκες και μυθιστοριογραφία». Από αυτή τη διάλεξη προέκυψε το διάσημο δοκίμιο Ένα Δικό Σου Δωμάτιο (A Room of One’s Own), το οποιο θα εκδοθεί το 1929 - βιβλίο αναφοράς σήμερα στις φεμινιστικές σπουδές.
Το 1930 πάλι τελειώνει τη πρώτη μορφή του μυθιστορήματος της, Τα Κύματα (The Waves), το οποίο αποτελεί το ακραίο όριο των λογοτεχνικών πειραματισμών της, αφού το έργο καταγράφει τις σκέψεις έξι χαρακτήρων και μόνο αυτό.
Η τελευταία δεκαετία
Κουρασμένη από το γράψιμο των Κυμάτων και σαν αστείο για να χαλαρώνει (όπως συνήθιζε να κάνει) άρχισε να γράφει το καλοκαίρι του 1931, το Φλας, τη βιογραφία του σκύλου της ποιήτριας Ελίζαμπεθ Μπάρετ Μπράουνινγκ,την οποία εξέδωσε σε βιβλίο το 1933. Σε αυτό το διάστημα θα ταξιδέψει για δεύτερη φορά στην Ελλάδα μαζί με τον άντρα της και τον Ρότζερ Φράι, του οποίου ο ξαφνικός θάνατος το 1934 θα την καταβάλλει πολύ. Το 1935 έχοντας αγοράσει αυτοκίνητο θα κάνουν ένα μεγάλο οδικό ταξίδι στη Γαλλία, στην Ιταλία, επιστρέφοντας μέσω της Γερμανίας του Χίτλερ και της Ολλανδίας.
Το 1937 θα εκδώσει το μυθιστόρημα Τα Χρόνια - ένα βιβλίο που είχε αρχίσει να δουλεύει από το τέλος του 1932 και το οποίο εξελίχθηκε στο ογκωδέστερο των μυθιστορημάτων της αλλά και ένα από τα προσφιλέστερα στους λογοτεχνικούς κριτικούς.
Όταν ξεσπάει ο Β' Παγκόσμιος Πόλεμος, η διάθεση της Γουλφ αρχίσει να χειροτερεύει και το 1940 ύστερα από την σφοδρή αεροπορική επιδρομή των Γερμανών εναντίον του Λονδίνου - καταστρέφονται το σπίτι και τα γραφεία του εκδοτικού οίκου στο Λονδίνο, και το ζευγάρι μετακομίζει στο Μονκς Χάουζ. Η πιθανότητα οι Γερμανοί να καταλάβουν την Αγγλία και το τι θα σήμαινε αυτό όχι μόνο για τη χώρα αλλά και για τη ζωή του Εβραίου Λέοναρντ, κάνουν τη Γουλφ να ζει σε μια διαρκή ανησυχία και αγωνία.
Τον χειμώνα του 1941 θα ολοκληρώσει το τελευταίο μυθιστόρημά της, το Ανάμεσα στις Πράξεις και θα περάσει την τρίτη και μοιραία νευρική κατάρρευση της ζωής της. Η κατάθλιψη, η ανορεξία, οι παραισθήσεις θα επιστρέψουν δυνατότερες από κάθε άλλη φορά. Ο Λέναρντ Γουλφ παραδέχεται στην αυτοβιογραφία του ότι το να μην την εμπιστευτεί σε 24ωρη επίβλεψη από νοσοκόμες ήταν μεγάλο λάθος που έφερε την καταστροφή.
Στις 28 Μαρτίου 1941 η Γουλφ εγκατέλειψε το σπίτι της προς άγνωστη κατεύθυνση αφήνοντας δυο σημειώματα, ένα για την αδερφή της και ένα για τον σύζυγό της. Αν και στο σημείωμα έγραφε ότι είχε σκοπό να αυτοκτονήσει, ωστόσο αγνοούνταν για 3 εβδομάδες, μέχρι να βρεθεί πρώτα το καπέλο της και το μπαστούνι της σε μια όχθη του ποταμού Ουζ (Ouse) και αργότερα τρία μικρά παιδιά να ανακαλύψουν το πτώμα της στις 19 Απριλίου του 1941.
Το πτώμα της αποτεφρώνεται την επόμενη μέρα και τα υπολείματα θάβονται στο σπίτι στο Μονκς, κάτω απο μια φτελιά.
Τον Ιούλιο του 1941 ο Γουλφ θα εκδώσει το τελευταίο μυθιστόρημά της, ενώ το 1953 θα εκδώσει και αποσπάσματα από τα ημερολόγια της με τίτλο A Writer's Diary.
Παραπομπές
Κατηγορία:Άγγλοι μυθιστοριογράφοι Κατηγορία:Άγγλοι διηγηματογράφοι Κατηγορία:Άγγλοι θεατρικοί συγγραφείς Κατηγορία:Άγγλοι δοκιμιογράφοι Κατηγορία:Αυτόχειρες καλλιτέχνες Κατηγορία:Άγγλοι άθεοι Κατηγορία:ΛΟΑΤ πρόσωπα από το Ηνωμένο Βασίλειο Κατηγορία:Γυναίκες συγγραφείς Κατηγορία:Επικριτές του Χριστιανισμού